एमडीएमएच के नेत्र विभाग का किया औचक निरीक्षण, जांची व्यवस्थाएं
जोधपुर| एमडीएमएचके नेत्र विभाग में ज्वाइंट डायरेक्टर ब्लाइंडनेस डॉ. इकबाल अहमद ने अचानक दौरा कर वहां की व्यवस्थाएं देखी। गौरतलब है कि डॉ. इकबाल जैसलमेर के दौरे पर आए थे, इस बीच उन्होंने डॉ. एसएन मेडिकल कॉलेज का निरीक्षण कर यहां चल रही नेत्रदान की व्यवस्था देखने के लिए एमडीएमएच के नेत्र विभाग पहुंचे। विभागाध्यक्ष डॉ. अरविंद चौहान ने बताया ज्वाइंट डायरेक्टर ने नेत्रदान के तहत प्राप्त होने वाले कार्निया की जानकारी ली। उन्होंने वर्तमान में मैनपावर की संख्या पूछने के साथ विभाग की जरूरतों के बारे में पूछा। साथ ही नेत्र विभाग में काम आने वाले उन उपकरणों की लिस्ट मांगी जिनकी विभाग को जरुरत है। डॉ. इकबाल उपकरणों की लिस्ट साथ ले जाने के साथ जल्द आपूर्ति करने का आश्वासन दिया है।
hin_Deva hin_Deva